Нягледзячы на паважаны ўзрост, іншы раз бярэ ў рукі стрэльбу Яўген Уладзіміравіч і зараз. Як і раней, самым захапляльным лічыць паляванне на ваўка. З павагай ставіцца да захаплення і мінулых заслуг былога ляснічага цяперашняе кіраўніцтва Нікарскага лясніцтва. Таму запрашае на паляванні. Ён з удзячнасцю іх прымае, бо лічыць ваўка крывавым драпежнікам. Нават калі воўк сыты, ён усё роўна будзе знішчаць здабычу, якая трапляе на шляху. Калі ад такіх “санітараў лесу” пакутуюць іншыя звяры, перакананы вопытны паляўнічы, неабходна ўжо ўмяшацца чалавеку. У свой час ён асабіста ўпаляваў больш за дваццаць ваўкоў. Тады толькі на тэрыторыі лясніцтва іх за зіму дзясяткамі знішчалі, а зарэзаных ваўкамі аленяў усё роўна менш не станавілася…